NARIADENIE KOMISIE (ES) č. 79/2007
z 26. januára 2007
o vydávaní dovozných povolení na základe žiadostí podaných od 15 do 19. januára 2007 v rámci colnej kvóty otvorenej nariadením (ES) č. 2021/2006 pre ryžu pôvodom zo štátov AKT a zo zámorských krajín a území (ZKÚ)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1)
so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
keďže:
(1)
Nariadením Komisie (ES) č. 2021/2006 (3) sa otvorila celková ročná dovozná colná kvóta na 160 000 ton ryže, vyjadrená v ekvivalente lúpanej ryže, z toho 125 000 ton pôvodom zo štátov AKT (poradové číslo 09.4187), 25 000 ton pôvodom z Holandských Antíl a Aruby (poradové číslo 09.4189), 10 000 ton pôvodom z najmenej rozvinutých ZKÚ (poradové číslo 09.4190), a ročná colná kvóta na 20 000 ton zlomkovej ryže (poradové číslo 09.4188).
(2)
Pre kvótu s poradovým číslom 09.4187 sa dostupné množstvo pre januárové čiastkové obdobie určilo v článku 3 nariadenia (ES) č. 2021/2006 na 41 668 ton. Pre kvótu s poradovým číslom 09.4188 sa dostupné množstvo pre januárové čiastkové obdobie určilo v článku 5 nariadenia (ES) č. 2021/2006 na 10 000 ton. Pre kvótu s poradovým číslom 09.4189 sa dostupné množstvo pre januárové čiastkové obdobie určilo v článku 9 ods. 1 písm. a) nariadenia (ES) č. 2021/2006 na 8 334 ton. Pre kvótu s poradovým číslom 09.4190 sa dostupné množstvo pre januárové čiastkové obdobie určilo v článku 9 ods. 1 písm. b) nariadenia (ES) č. 2021/2006 na 3 334 ton.
(3)
Z oznámenia podľa článku 17 písm. a) nariadenia (ES) č. 2021/2006 vyplýva, že žiadosti podané podľa článku 13 uvedeného nariadenia od 15. do 19. januára 2007 sa pre kvótu s poradovým číslom 09.4187 vzťahujú na také množstvo vyjadrené v ekvivalente lúpanej ryže, ktoré prekračuje dostupné množstvo. Je preto potrebné určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
(4)
Rovnako je potrebné určiť množstvá presunuté do nasledujúceho čiastkového obdobia pre kvóty s poradovými číslami 09.4188, 09.4189 a 09.4190 a určiť celkové dostupné množstvá pre každú kvótu,
PRIJALA TOTO NARIADENIE:
Článok 1
1. Žiadostiam o dovozné povolenia na ryžu pôvodom zo štátov AKT/ZKÚ, patriacu pod kvóty s poradovými číslami 09.4187, 09.4188, 09.4189 a 09.4190 uvedenými v nariadení (ES) č. 2021/2006, podaným od 15. do 19. januára 2007, sa vyhovie vydaním povolení na požadované množstvá upravené koeficientmi pridelenia určenými v prílohe k tomuto nariadeniu.
2. Dostupné množstvá v rámci čiastkového obdobia mesiaca januára 2007, ktoré môžu byť presunuté do nasledujúceho čiastkového obdobia, a celkové dostupné množstvá na čiastkové obdobie mesiaca mája 2007 sú určené v prílohe.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 26. januára 2007